Neil van Schalkwyk, Author at LitNet
Neil van Schalkwyk beskik oor ’n BA, LLB en LLD wat aan die Universiteit van Pretoria (UP) verwerf is. Na ’n kort periode as aanklaer in 1979 begin sy akademiese loopbaan in Julie dieselfde jaar by UP, en wel as senior lektor. Hy is tans professor in privaatreg aan UP en doseer familiereg vir eerstejaarstudente en sakereg vir die derdejaars. Hy was ook verantwoordelik vir die kurrikulering van die LLM in familiereg en doseer self ook van die voorgeskrewe afdelings. Hy is outeur van Algemene beginsels van die familiereg (2011) en mede-outeur van Algemene beginsels van die sakereg (2012). Sy navorsing geskied hoofsaaklik op die gebied van die familiereg, en verskeie van sy artikels, aantekeninge en vonnisbesprekings het reeds in portuurbeoordeelde tydskrifte verskyn. Hy woon jaarliks familiereg-colloquia by, waar hy ook voordragte lewer. Sedert 1997 neem hy deel aan die konferensies van die International Society of Family Law en tree gereeld as spreker op.
Nahuwelikse onderhandse/buitegeregtelike verandering van die huweliksgoederebedeling stante matrimonio
Neil van Schalkwyk 2013-11-11 "In hierdie aantekening val die fokus op die geldigheid al dan nie van onderhandse/buitegeregtelike verandering van die huweliksgoederebedeling."